《东风第一枝 春日》
清代·周珽

南浦拿舟，东郊列幕，中旬准拟携酒。恁教压雨欺烟，几时小桃红透。

鱼笺讯远，要修褉、山阴人旧。倩好风、为扫苔茵，池水尽他吹皱。

更明日、垂杨绕堠，早今日、芳兰密牖。丽词一曲歌成，那寻雪儿绣口。

无多春色，总莫负、燕前莺后。可怜是、几个黄昏，多半忆君时候。

作者简介：周珽，字无瑕，号青羊，书房名於止斋，浙江海宁人。清代书画家。